Matagal na ang nakakaraan, may mongheng nagsabi,
"Mundo ito ng pagdurusa. Nasa kabilang buhay ang paraiso.
"Magtiwala ka sa Buddha. Manalangin ka.
"Nandito ang ticket mo."
Sinabi ko 'yon sa lahat ng kumuha no'n at pumunta sa dakong 'to.
"Paraiso?
"'Yon 'yong mundo mo bago ka napunta dito."
"Sabi mo, miserable do'n?
"Puro kasi pagdadasal ang inatupag mo."
Hoy!
Tigil sabi!
Nagpakaladkad ka na lang sana sa sarili mong mga pangarap
kesa sa delusyon ng isang monghe.
Dito sa ibaba, ang aasahan mo lang, hahabulin ka ng mga anghel na gaya namin.
Paraiso? Malayo 'yon dito.
Uy, lolo!
Sumuko at magpahinga ka na!
Wag matigas ang ulo. Tigilan mo na ang nakaraan!
'Yong matitigas ang ulo, wala ring love life sa kabilang buhay!
Tumahimik kang lintik na anghel ka!
Nakuha ko ang loob ng misis ko dahil matiyaga ako!
Wag mo 'kong maliitin, bata!
Patay man o buhay, hindi dapat natatali sa nakaraan.
Hindi ka makakausad.
Nag-uumapaw dito ng mga di maka-move on sa mundo ng mga mortal.
At kami ang mga tagalinis na nagliligpit sa kanila.
Buwisit ka!
Ako nga pala si Tanba Tetsuo ng Dandelion Clan,
21st Division, Kagawaran ng Paghahatid ng Japanese Angel Federation.
Sige pa, Tetsu.
Lakasan mo pa ang padyak.
Matatakasan niya tayo pag di natin binilisan.
Ito si Kurogane Misaki, lider ng Dandelion Clan namin.
Mukha lang siyang bata,
pero napatahimik niya ang espiritu ni Miyamoto Musashi.
Kung makapagsalita ka, lumalamon ka lang naman ng anpan!
Bakit ba kasi umangkas ka pa dito?
Gusto kong maramdaman ang hangin!
E, di sumali ka sa biker gang!
Walang panama ang bisikleta sa tibay ng loob ng mga kaluluwa!
Kaya nga sabi ko, dapat bumili na tayo ng kotse!
Di natin kailangan ng kotse. May pakpak tayong mga anghel.
Pakpak ng determinasyon.
Ano ka, baseball coach?
Di ka madadala sa Koshien ng determinasyon lang.
Ako na ang papadyak, Tetsu. Ipapakita ko sa 'yo ang pakpak ko.
Masyadong patpatin 'yang binti mo.
Saka hindi dapat magaslaw ang babaeng—
Anong klaseng muscles ang meron ka?
Diretso lang ang tingin.
H 44-10.
Nakayama Harukichi, 76 ang edad.
Nadulas sa banyo no'ng isang buwan, nabagok ang ulo at namatay.
Oo. Kamukha nga niya.
Walang duda. Siya 'to.
Talaga?
Hay, pinahirapan pa tayo.
Humanda ka. Papaalisin na kita agad.
Teka, sandali lang.
Di mo man lang ba ako papakinggan? Marami akong inaalala.
Ayos lang naman 'yan.
Pag binaril kita sa pagitan ng mga mata mo gamit 'tong Tamakin Soul-Buster Gun,
kahit ano pa'ng pagsisisi mo dito, bibitbitin mo lahat 'yon sa Nirvana.
TAMAKIN SOUL-BUSTER GUN
Nakasupot na pang-takeout.
Ano'ng sinasabi mo?
Tatabunan lang no'n ang problema!
Di no'n maaayos ang ugat ng problema!
Di ako matatahimik!
Kung nakikinig ang mga pari sa kumpisal, ang mga anghel, hindi.
Wala kaming oras para sa mga pagsisisi ng patay.
Teka!
Makinig ka lang muna sa 'kin. Makinig ka muna!
Simple lang naman 'to.
Gusto ko lang humingi ng tawad sa misis ko.
Hoy, sino'ng nagsabing magsalita ka?
Bakit ka hihingi ng tawad?
Huy!
Ano kasi… Nakakahiya 'to,
pero nag-away kami bago ako namatay.
Hindi naging maganda ang paghihiwalay namin.
Alam kong huli na ang lahat, pero gusto ko lang humingi ng tawad.
Kaso wala akong magagawa sa katawang ito.
Oo nga. Hindi magagawa ng espiritu na makipag-ugnayan sa buhay.
Walang kuwenta. Di ka makatawid dahil do'n?
Pabigat ka sa asawa mo.
Ano'ng sabi mo?
Di mo ba naiintindihan bilang lalaki?
'Yong naising makapagpaalam nang maayos
sa kabiyak na nakasama mo sa lungkot at saya!
Hindi, single ako, e.
Siguro naman nagmahal ka na noon!
Si Antonio lang ang nag-iisang minahal ko!
Teka.
Kung gano'n siya kahalaga sa 'yo, bakit kayo nag-away?
Kasi…
Kinain ko…
Kinain ko 'yong pudding
na pinananabikan niyang kainin.
-Babay. -Uy, wag! Teka lang.
Pudding 'yon, e!
Sino nama'ng makakapagpigil pag nasa harap mo na 'yon? Susmaryosep!
Marami.
Hindi, hindi marami.
Sa katunayan, isa ako ro'n.
Ako ang reyna ng custard na nagnakaw noon ng pudding ng ina ko
at napalo dahil do'n!
A, e… ano naman?
NAKAYAMA
Ang sinasabi ko…
Bakit aayusin natin ang naiwang problema nitong matanda
dahil lang pareho kayong mahilig sa pudding?
Hindi pwedeng pabayaan ng reyna ng custard ang problemadong prinsipe ng custard.
Kami ang alyansa ng pudding! Woo-hoo!
Baka alyansang pudding ang utak.
Seryoso, lagi na lang nauuwi sa ganito.
Kumukuha ka ng dagdag na trabaho, wala namang bayad.
Saka hindi naman niya tayo nakikita. Paano siya makikipag-usap sa 'tin?
Paano kayo makikipag-ugnayan?
Boss, hindi kaya medyo alanganin 'to?
Relax lang. Laging may paraan, Harukichi.
Uy, talaga?
KATAWAN = KALULUWA
Kailangang magtugma kayo ng estado ng asawa mo.
KALULUWA = KALULUWA
Di mo naman siguro sinasabing…
Huhugutin natin ang kaluluwa niya mula sa katawan niya.
Murder 'yang sinasabi mo!
Astral projection lang 'yon.
Hoy! Alam mong ilegal 'yon!
Ibabalik natin sa katawan niya pagkatapos.
Pambihira! Pasaway kang bata ka. Basta wala akong kinalaman diyan.
Okay. Tapos na.
-Kaso… -Kaso…
-Sino 'yan? -Sino 'yan?
Kakaiba ang itsura ng asawa mo sa malapitan.
Ano ba kasi ang nakikita mo?
Bakit ibang kaluluwa ang lumabas sa asawa ko?
Nasaan ang misis ko?
Nasaan ang misis niya?
A, ewan ko.
Nasaan! Ang! Misis! Niya!
Di na masama, nene.
Para kang 'yong mama kong naiwan sa mundo ng mga mortal.
Pero wala talaga akong alam sa misis niya.
Nakita ko lang kanina ang katawan niyang walang kaluluwa.
Isa akong mabuting espiritung gala na kinuha 'to para pangalagaan.
Sige na, kayo na ang bahala diyan. Aalis na ako.
Puntirya ng mga kaluluwang ligaw ang mga buhay na katawan.
Protektahan n'yo sila.
Ikaw 'yon, e.
Kapitan, masyado nang komplikado 'to.
Mukhang wala na ang kaluluwa ng asawa niya bago sumanib ang baboy na 'yon.
Humiwalay siguro sa katawan nang di niya namamalayan
tapos napadpad sa kung saan.
Teka lang, hindi magagawa ng misis ko ang gano'ng bagay.
Hindi 'yong misis mo.
Ikaw ang problema.
Alam mo 'yong mga sumpa, di ba?
Nabubuo 'yon mula sa damdamin ng tao.
Ang kaluluwa ang kabuuan no'n.
Para kang sumpa ngayon na naglalakad nang hubad.
Bubugbugin kita! Hanggang sa mamatay ka!
Kahit 'yong pagmamahal mo sa isang tao, armas na ngayon.
Kaya mo ring hilahin ang kaluluwa nila papunta sa dakong 'to
sa lagay mong 'yan ngayon.
Hindi ko ginusto 'yon!
Pero gusto mong makita siya, di ba?
Kahit wala kang intensiyong masama, napapahamak ang iba.
Halimaw na talaga kayong mga patay na espiritu.
Kumapit ka sa katangahan
na kaya mong baguhin ang buhay na tapos na,
kaya naging halimaw ka na.
Tetsu.
Hindi ito ang oras para pag-usapan 'yan.
Dapat mahanap natin agad ang kaluluwa ng asawa niya.
Kung hindi, papanaw ang katawan niya.
Harukichi, pwede mo bang—
Harukichi…
Isa akong malaking tanga.
Kung kailan wala na,
saka ko pa lang nakita kung ano'ng mahalaga sa akin.
No'ng napagtanto ko, hindi ko na maabot.
Patawad, misis ko.
Kung napagtanto ko lang nang mas maaga, marami pa sana akong nagawa para sa 'yo.
Pero huli na—
Aray! Ang sakit!
Nasa harapan mo na mismo ang pwede mong gawin.
Wag ka nang dumaing. Gawin mo na lang.
Sa huli, kailangan lang nating gawin kung ano'ng makakaya natin.
Wala nang oras para matali sa nakaraan o umasa sa hinaharap.
Pag gano'n, mawawala ulit sa 'yo ang ngayon na siyang mahalaga.
May bagay na ikaw lang ang makakagawa ngayon.
Huwag mong palampasin ang huling pagkakataon na 'to.
Aray! Oo na! Naiintindihan ko. Bitawan mo na ang tenga ko!
Parang matatanggal na!
Ano ba'ng kailangan mo?
Sumire Clan 'to, tanga!
A, ikaw pala, Tanba! Tagal nating di nag-usap, gago.
Utus-utusan ka pa rin ba no'ng nene, tarantado ka?
Mamaya na ang sama ng loob ko.
Pwedeng tulungan mo muna ako?
Ang bigat n'yo!
FUJI CLAN
Ha? May hinahanap kang espiritu ng lola na nahiwalay sa katawan?
Naglipana ang mga lola kung saan-saan!
Ano ba'ng itsura?
Parang nagugutom na bulldog.
Hoy! Sino'ng tinatawag mong bulldog?
Kahit mukha siyang bulldog, Maltese ang kalooban niya, mangmang!
Parang bulldog at Maltese?
UME CLAN
Hindi pamilyar sa akin, e.
Pag agresibo ang anghel, tapos agad siya bago pa kumpirmahin ang identity niya.
Di ko kailangan ng sermon. Impormasyon lang. Kahit ano.
KIKU CLAN
-May impormasyon ako. -Sigurado ka?
Sa wakas, hawak ko na ang video.
Ang yumaong si Rikidozan laban sa yumaong si Oyama Masutatsu.
Nire-recommend ko 'to. Talagang nakakabuhay ng dugo.
Di 'yan ang kailangan kong impormasyon! Pero pahiram ako!
Tetsuo.
Bayaran mo 'yong utang mong 20,000 yen.
ISOBE, FREELANCER
Ha? Choppy ka.
'Yong signal… Ibababa ko na.
Hoy! Sandali!
Nakita ko yata 'yong babaeng bulldog.
Ano? Seryoso ba 'yan?
Saan? Sabihin mo!
Bayaran mo muna 'yong 20,000.
Ano ba'ng nangyayari?
Ba't may humahabol sa 'kin?
Tingin mo, bakit nga ba?
BARA CLAN
Nakakarami ka na ng inom, Boss. Seryoso.
Hoy! Sino'ng nag-utos sa inyong mga hitman kayo?
Maling tao ang pinupuntirya n'yo!
Ano'ng mapapala n'yo sa pagpapatumba sa lolang naglalakad?
Pinagmumukha mo naman kaming masama.
Mga anghel kami na andito para sunduin ka.
Alam mo na, para ihatid ka sa kabilang buhay.
Ano namang klaseng anghel ang pagkadumi-dumi?
Nasesante ka ba?
Nawalan ka ba ng trabaho tapos nabaliw ka na?
Hay, kainis.
Ni hindi niya alam na patay na siya.
Ha? Di ko maasinta.
Kailangan kong umayos! Wag kang magpapaapekto sa alak!
Tigil!
DANDELION CLAN
Subukan mong saktan ang misis ko,
talagang… alam mo na, may gagawin ako!
Gaya ng ano?
Ha? Ang Dandelion Clan?
Ano ba'ng gusto n'yong mga hampaslupang anghel kayo?
Balak n'yo bang agawin ang target namin?
Labag 'yon sa Underworld Code, Article 42, mga engot!
Kayo ang lumalabag sa batas, tanga! Chineck mo ba 'yong rehistro?
Di pa patay 'yong matandang babae!
Tanga, sino'ng maniniwala sa pakulo mong 'yan?
Seryoso ako, inutil!
-Bobo, itigil n'yo ang kotse! -Alis diyan, tanga!
-Di kami titigil! -Tumahimik kang engot ka!
Di kami titigil hanggang sa kawalan!
Ha, loser! Loser!
Hoy, bilis! Bilisan mo ang padyak! Mamamatay ang misis mo!
Misis ko!
Ano? Ang kukulit ng mga gago!
Buwisit kang lasing na anghel ka! Gusto mo bang lagutan kita ng hininga?
Huy! Tanga ka! Nawawalan ako ng balanse!
Kapitan!
Tanda!
Tarantado ka! Kasalanan mo lahat 'to!
Hindi, 'no? Ikaw ang may kasalanan!
Basta! Ihinto n'yo ang kotse! Seryoso ako!
Seryoso! Nagmamakaawa ako!
Bumitaw ka munang tarantado ka!
Ay, pucha! Mahuhulog ako!
Hoy, tulungan n'yo ako!
Pagkakataon na nating durugin ang Asong Ulol na si Tetsu!
Vroom.
Hindi!
Kapitan! Kailan ka pa…
Brake! Mag-brake ka!
Nagmamakaawa rin ako.
Ihinto mo na ang kotse! Please!
Ano 'yong "brake"?
-Hindi! -Hindi!
A, basta. Papakiramdaman ko na lang.
Wag! Silinyador 'yan!
-Sinagasaan mo! Sinagasaan mo nga! -Oops.
Hindi! Di namin kailangan ng "oops"! Sa harap ang tingin! Kamay sa manibela!
Ano'ng nangyari?
Paano nangyari 'to?
'Yong mga…
Misis ko? Bakit nandito ka?
Kapit ka lang, misis ko! Lintik, sino'ng may kagagawan nito?
Misis ko!
Ako ito! Si Harukichi!
Mister ko?
Misis ko!
Ano ba'ng nangyayari?
Dumating na ba ang oras ko?
Wag ka ngang ganyan!
Kung anuman ang nangyari, hindi basta-basta namamatay ang kaluluwa!
Hangal ka! Kailangan mo lang makabalik sa katawan mo!
Napakaingay mo pa rin.
Wag ka ngang sumigaw pati sa panaginip ko.
Hindi ito panaginip!
Hindi ako makatawid kasi sinusubukan kong makipag-ayos sa 'yo—
Hindi makatawid? Tanga ka ba?
Wag mo 'kong sabihan ng tanga! Gusto ko lang humingi ng tawad—
Ang sinasabi ko, katangahan 'yan.
Ha?
Makinig ka sa akin.
Hindi mo madadaan ang buhay ko
sa isa o dalawang beses na paghingi ng tawad.
Kahit sa paanong paraan magtapos ito,
hindi no'n mababago ang 50 taon na namuhay tayo nang magkasama.
Di na kailangang pagandahin 'yon ngayon ng mga walang saysay na salita.
Oo, marami 'yong kapintasan,
pero masayang buhay 'yon, at nagustuhan ko 'yon.
Wala man sa kamay natin kung paano tayo mamamatay,
nasa sa atin kung paano tayo mabubuhay.
Iyon ang mahalaga.
Kahit pumanaw tayo nang hindi nakangiti,
sobra-sobra na ang tawa natin noong buhay pa tayo.
Ano pa ba'ng mahihiling natin?
Tapos ngayon, pinapalaki mo ang walang kakuwenta-kuwentang bagay.
Di ko maaatim 'yon.
Bilis, maglaho ka na.
Hanggang sa huli, sakit ka pa rin sa ulo.
Sige na nga!
Aalis na ako! Lintik, heto na nga, o.
Pero bago 'yon,
wala akong pakialam kahit sabihin mong walang saysay.
Sasabihin ko pa rin sa 'yo, tanda.
'Yong 50 taon na kasama kita…
Marami tayong pinagdaanan, pero…
Oo, naging masaya ako, buwisit na matanda ka!
Ako din, lintik na hukluban ka.
Hay. Sarili ko ngang ina, di ko pa nabuhat nang ganito, e.
Saka alam mo?
Medyo mabaho siya.
Amoy tae ng kabayo.
Likas na mabaho ang hininga ng matatanda. Wag ka nang magreklamo.
Baka magising siya.
Uy, kung ano-ano'ng tumutulo sa mga butas ng mukha mo.
Ano nama'ng nakakaiyak sa gano'n kapangit na pamamaalam?
Kahit sabihin mo 'yan, wala kang magagawa kung gustong tumulo.
Sabi sa akin noon ng ina ko, luha ang pinakamabisang sandata ng babae.
Sabi niya, "Pampakalma 'yon, at pwedeng makuha mo ang loob ng lalaki."
Ibang klase ang ina mo.
Kung gagamitin mong sandata 'yan, dapat matuto ka ring ngumiti.
Nag-iiba ang tingin mo sa mundo, depende kung umiiyak o nakangiti ka.
Hindi lang kapag masaya ka.
Kung kaya mong tumawa kahit mahirap,
wala ka nang masyadong katatakutan.
Kahit impiyerno, pwedeng magmukhang paraiso.
Sabi ng lalaking laging nakasimangot ang mukha.
Ano'ng sabi mo?
Bago ka manermon, pakitaan mo muna ako ng mala-anghel na ngiti.
Parang ganito ba?
Nakakapangilabot.
Kita sa mukha mo ang bulok mong kaluluwa.
Mas demonyo ka kesa anghel.
-Ba't tumatawa ka diyan, tanda? -Nakakakilabot ka daw!
Kunwari lang na tulog ka kanina, 'no? Ang bantot mo, amoy tae ng kabayo!
Tae ng kabayo? 'Yong buhay man lang sana!
-Tumahimik ka! Bantot! Baba! -Ang bastos ng bibig mo.
Hay, naku.
Sa ngayon, mukhang sarado na ang kaso.
ANG UNDERWORLD
JAPANESE ANGEL FEDERATION HQ
Ano'ng ginagawa n'yo?
Gaya ng lagi kong sinasabi, may quota tayong mga anghel! Quota!
'Yong mag-aksaya kayo ng oras sa isang kaluluwa lang…
Ang asim! Ang ganda ng pagkaburo.
Sa umeboshi at paliligo, mas magandang matagal nakababad.
Sige na, o! Pautang naman ng 30,000 yen!
50% ang interes kada sampung araw.
Makinig kayo sa 'kin!
PRO WRESTLING
Hintayin mo 'ko.
Hay. Ano ba'ng magagawa ko?
Okay, simulan na natin ang umaga—
Walang disiplina sa opisinang 'to.
Ikaw si…
Sino ka naman?
Umaalingasaw ang nakakairita mong aura.
Hoy!
Siya ang anak ng chairman ng Japanese Angel Federation,
si Sir Kyoga Yuichi.
Chairman ng Angel Federation?
Siya pala ang pinakamataas sa underworld.
-Akala mo, bigatin. -Bigatin naman talaga siya!
Pwede bang huwag mo akong tawaging "anak", Chief ng Kagawaran ng Paghahatid?
Dito sa trabaho, ako si Kyoga Yuichi, councilor ng Japanese Angel Federation.
Ang haba masyado. "Mr. Longname" na lang.
Dahil si Chairman Kyoga Daigoro ang namumuno sa Japanese Angel Federation,
kontrolado 'yon ng pamilya Kyoga.
Kyoga Daigoro…
"Sir".
Tawagin mo nang may paggalang ang mga nakatataas sa 'yo.
-Ha? -Tetsuo!
Mr. Kyoga Yuichi, sir, ano'ng sadya n'yo rito?
Nagpahayag ng pag-aalala ang board ng Federation
dahil sa kabagalan ng Kagawaran ng Paghahatid.
Ha?
"Clams" ba ang sabi niya?
Hindi 'yon clams.
Board of directors.
Ang pinakamataas na grupong nagdedesisyon sa Japanese Angel Federation.
Doon ginagawa ang lahat ng mahahalagang desisyon.
Sa loob ng sampung taon… 20… 30… baka nga 40 pa,
patuloy ang pagbagsak ng lipunang Hapon.
Pagod na ang mga tao sa kawalan ng pag-asa na walang malinaw na hinaharap.
Suicide.
Murder.
Random terrorist attacks.
Sa kawalan nila ng pag-asa sa kinabukasan,
nalulugmok ang mga tao at sumasabog ang galit nila.
Sa mundo ng mga tao, araw-araw may binabawian ng buhay.
At kapag namatay ang mga tao nang may dala-dalang malalim na pagsisisi,
hindi sila makaalis sa daigdig.
Pag hinayaan lang sila,
posibleng maging mapaghiganti sila at magdulot ng panganib sa mga nabubuhay.
Sa nakalipas na 20 taon,
50 beses ang itinaas ng bilang ng mga espiritung hindi makatawid.
Sa madaling salita,
ang Japan ay isa nang Lumalaking Lipunan ng mga Espiritung Hindi Makatawid!
Kung hindi n'yo naaabot ang mga quota n'yo araw-araw,
babahain ang mundo ng mga tao ng mga espiritung hindi makatawid.
DANDELION CLAN
DANDELION GROUP
Mula ngayon, baguhin n'yo ang mga ugali n'yo
at seryosohin n'yo ang trabaho.
Hindi lang po halata pero seryoso sila.
Ginagawa ng lahat ng anghel dito ang makakaya nila, saka…
Lahat ng makakaya nila?
Duda ako diyan.
Ito ang performance report noong nakaraang term.
Wala ni isang clan ang umabot sa quota.
Ano kasi, e… Ano…
Matatawag mo ba 'tong "lahat ng makakaya nila"?
Kung hindi ka pa nakapag-field, manahimik ka.
Baka ikaw dapat ang manahimik.
Nagkataon naman na sa mga nakakadismayang resulta na 'to,
nangingibabaw ang isang team na wala talagang pag-asa.
Oo, ang Dandelion Clan 'yon.
Nakaisang kaluluwa lang kayo ngayon.
Mukhang marami kayong sinayang na oras para lang pagbigyan ang isang matanda.
Sinayang?
Oo. Ano ba'ng silbi no'n? Hindi mahalaga ang damdamin ng kaluluwa.
Maglalaho din naman sila.
O ito bang pagkairesponsableng 'to,
tradisyon ba talaga ito sa Dandelion Clan?
Tarantado ka.
Akala mo ba, pwede mong sabihin ang kahit ano?
Tetsuo!
Uy, masama 'to.
Huwag, Tetsu!
Gagawin ko ang trabaho ko.
Bilang trabaho ko 'yon.
Pero…
manahimik kayong mga gago kayo.
Basta alalahanin n'yo ang mga quota n'yo at bilisan n'yo ang trabaho mula ngayon.
Depende sa performance ang sahod.
Linawin lang natin.
Walang matatanggap na sahod ang mga clan na pangit ang performance.
Akala mo, matatakot kami diyan?
May pagkakaisa kami. Magkakadikit ang kapalaran namin!
Di kami matitibag ng ganyang pang-uudyok!
Di ba, guys?
Guys?
Dapat magkaisa tayo ngayon.
Tumahimik ka, tanga. Mas importante ang quota.
-Ayos lang sa inyong kontrolin nila tayo? -Kung hindi mo sila kaya, makisama ka.
Buwisit!
Nakakainis kayo!
Di ko babaguhin ang ginagawa ko!
Makikipagbuno pa rin ako sa bawat kaluluwa!
Good luck, Tetsu.
-Sasama ka sa 'kin! -Naku.
OPISINA NG CHAIRMAN
Tanba… Tetsuo.
Hello? A, ikaw pala, Kuya.
Huwag kang mag-alala. Handa na ang lahat.
Ngayon, gaya ng utos ni Ama,
mapapabagsak na natin sila.
Nagsalin ng Subtitle: Moonnette Maranan .